RKP: 51724

RAZINA: 11

MATIČNI BROJ: 05332494

OIB: 20506058112

RAZDJEL: 076

GLAVA: 35

ŠIFRA DJELATNOSTI: 8412

**BILJEŠKE UZ FINANCIJSKE IZVJEŠTAJE**

**ZA 2022. GODINU**

Fond za obnovu Grada Zagreba, Krapinsko-zagorske županije i Zagrebačke županije (dalje u tekstu: Fond za obnovu) osnovan je Zakonom o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne novine“, broj 102/20, 10/21 i 117/21) i Ugovorom između Republike Hrvatske, Grada Zagreba, Krapinsko-zagorske županije i Zagrebačke županije o osnivanju Fonda za obnovu Grada Zagreba, Krapinsko-zagorske županije i Zagrebačke županije, KLASA: 900-01/20-001/55; URBROJ: 251-03-01-20-1 od 29. listopada 2020. godine

Djelatnosti Fonda za obnovu su obavljanje stručnih i drugih poslova pripreme, organiziranja i provedbe obnove zgrada oštećenih potresom, te praćenje provedbe programa mjera obnove.

Financijski izvještaji Fonda za obnovu izrađeni su sukladno Zakonu o proračunu („Narodne novine“, broj 87/08, 136/12, 15/15 i 144/21), Zakonu o izvršavanju državnog proračuna („Narodne novine“, broj 135/20, 69/21 i 122/21), Pravilniku o proračunskom računovodstvu i

računskom planu („Narodne novine”, broj 124/14, 115/15, 87/16, 3/18, 126/19, 108/20 i 144/21), Pravilniku o financijskom izvještavanju u proračunskom računovodstvu („Narodne novine“, broj 3/15, 93/15, 135/15, 2/17, 28/17, 112/18, 126/19, 145/20, 32/21, 144/21 i 37/22) i okružnici Ministarstva financija o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 31. prosinca 2022. godine, KLASA:400-02/22-01/25, URBROJ:513-05-03-23-6 od 12. siječnja 2022. godine.

BILJEŠKE UZ BILANCU

1. Šifra 01 Neproizvedena dugotrajna imovina – odnosi se nadogradnju licenci za program za knjigovodstvo, obračun plaće i nabavu, kupnju licenci za program evidencije zaposlenih i druge module, te na IT licence.
2. Šifra 02 Proizvedena dugotrajna imovina – odnosi se na kupljenu opremu i namještaj, opremu za održavanje i zaštitu, komunikacijsku opremu, uređaje i strojeve za ostale namjene, a povećanje je nastalo dodatnim ulaganjem tijekom 2022. godine.
3. Šifra 0231 Prijevozna sredstva u cestovnom prometu – odnosi se na nabavnu vrijednost rabljenog prijevoznog sredstva dobivenog na trajno korištenje od Ministarstva prostornog uređenja, graditeljstva i državne imovine. Šifra 129 Ostala potraživanja – odnosi se na potraživanja za naknadu za bolovanje na teret HZZO-a.
4. Šifra 1636 Potraživanja za pomoći proračunskim korisnicima iz proračuna koji im nije nadležan – evidentiran je prihod od suosnivača Fonda za obnovu koji je uplaćen tijekom 2022. godine, a bit će evidencijski prenesen u 2023. godinu.
5. Šifra 231 Obveze za zaposlene – odnosi se na plaće djelatnika za prosinac 2022. godine koja je isplaćena u siječnju 2023. godine.
6. Šifra 235 Obveze za subvencije – odnosi se na ulazne račune iz prosinca 2022. godine, a za usluge u svrhu obnove nekretnina koje su u vlasništvu odnosno suvlasništvu trgovačkih društava, zadruga i slično, koje su sukladno datumu dospijeća podmirene u siječnju 2023. godine.
7. Šifra 237 Obveze za naknade građanima i kućanstvima – odnosi se na ulazne račune iz prosinca 2022. godine, a za usluge u svrhu obnove nekretnina koje su u vlasništvu odnosno suvlasništvu fizičkih osoba. Isti su sukladno datumu dospijeća podmirene u siječnju 2023. godine.
8. Šifra 239 Ostale tekuće obveze – najvećim se dijelom odnose na obveze za uplaćena jamstva dobavljača (1.456.003,18 kn) i obveze za bolovanje na teret HZZO-a (10.217,68 kn).
9. Šifra 24 Obveze za nabavu nefinancijske imovine – obveze za kupljenu računalnu opremu i ulaganje u računalne programe, kojima je dospijeće plaćanja u 2023. godini.
10. Šifre 991 i 996 Izvanbilančni zapisi – primljeni instrumenti osiguranja, odnosno jamstava dobavljača za uredno ispunjenje ugovora o javnoj nabavi. Fond za obnovu tijekom 2022. godine nije imao sudskih sporova niti je davao jamstva i druge instrumente osiguranja.

Fond za obnovu je tijekom 2022. godine primio 5 donacija usluga za poslove obnove, koje se nisu mogle ugovoriti redovnim postupcima javne nabave. Programom mjera obnove zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne novine“ broj br. 17/21) utvrđene su najviše cijene usluga u obnovi, između ostalih cijene usluga operativnog koordinatora te kontrole projekata, a koje su preniske i za koje postupke nabave se nitko nije javio. Za tu svrhu su Fondu za obnovu ponuđene donacije tih usluga. Fond za obnovu nije imao transakcija u predmetnim donacijama, nego su temeljem ugovora o donaciji uslugu donirali pružatelji usluga. Ukupna vrijednost usluga po sklopljenim ugovorima o donacijama iznosi 10.431,17 kn bez PDV-a, a usluge je donirala tvrtka koja je pružatelj usluge operativnog koordinatora u svrhu uklanjanja (četiri ugovora) i tvrtka za usluge kontrole projekata za uklanjanje potresom uništene obiteljske kuće (jedan ugovor).

BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA

1. Šifra 6323 Tekuće pomoći od institucija i tijela EU – odnose se na prihode iz sredstava Fonda solidarnosti.
2. Šifra 6361 Tekuće pomoći korisnicima iz proračuna koji im nije nadležan - odnose se na prihode od jedinica lokalne i područne (regionalne samouprave) kao suosnivača Fonda za obnovu. U 2022. godini prihodi od suosnivača su znatno veći u odnosu na isto izvještajno razdoblje prethodne godine jer su troškovi rada Fonda za obnovu kao i troškovi obnove bili znatno veći.
3. Šifra 6362 Kapitalne pomoći korisnicima iz proračuna koji im nije nadležan – odnose se na prihode uplaćene od suosnivača Fonda za obnovu za rashode za nabavu nefinancijske imovine.
4. Šifra 6631 Tekuće donacije – u izvještajnom razdoblju nije bilo donacija pravnih i fizičkih osoba izvan općeg proračuna u svrhu otklanjanja posljedica katastrofe uzrokovane potresom.
5. Šifra 3111 Plaće za redovan rad – tijekom izvještajnog razdoblja došlo je znatnog povećanja broja zaposlenih.
6. Šifra 3112 Plaće u naravi - odnose se na rashode zakupa parkirnih mjesta za zaposlenike. Tijekom izvještajnog razdoblja prethodne godine su također obračunate plaće u naravi za korištenje parkirnih mjesta u iznosu od 20.195 kn, ali su računovodstveno evidentirane na kontu 3111 Plaće za redovan rad.
7. Šifra 3224 Materijal i dijelovi za tekuće i investicijsko održavanje – odnosi se na rashod za pomoćne dijelove za printer. Navedenih rashoda nije bilo u 2021. godini.
8. Šifra 3232 Usluge tekućeg i investicijskog održavanja – odnosi se na rashode za opravdane troškove konstrukcijske obnove višestambenih i stambeno poslovnih zgrada u vlasništvu Republike Hrvatske, te za održavanje i domarske radove na lokacijama na kojima je poslovao Fond za obnovu, rashode za servis službenog automobila, te rashode za održavanje mrežne opreme.
9. Šifra 3237 Intelektualne i osobne usluge – odnosi se na troškove usluga u obnovi na adresama u vlasništvu Republike Hrvatske. U 2022. godini povećan je intenzitet na poslovima obnove radi čega su povećani i troškovi u odnosu na isto izvještajno razdoblje prethodne godine.
10. Šifra 3239 Ostale usluge – odnose se na usluge redovnog čišćenja poslovnih prostorija, zaštitarske usluge čuvanja imovine i osoba, troškove izdavanja, korištenja i opoziva FINA certifikata, troškove pristupa FINA-inim e-servisima i sl. U odnosu na 2021. rashodi za ostale usluge su povećani jer je Fond za obnovu promijenio sjedište i poslovne prostorije, što je imalo za potrebu dodatne troškove.
11. Šifra 3512 Subvencije trgovačkim društvima u javnom sektoru – odnosi se na troškove obnove na adresama u vlasništvu ili djelomičnom vlasništvu trgovačkih društava u javnom sektoru.
12. Šifra 3522 Subvencije trgovačkim društvima izvan javnog sektora – rashodi se odnose na troškove obnove na adresama koji su u vlasništvu ili djelomičnom vlasništvu trgovačkih društava izvan javnog sektora.
13. Šifra 3632 Kapitalne pomoći unutar općeg proračuna – odnosi se na troškove obnove na adresama u vlasništvu jedinica lokalne, područne (regionalne) samouprave.
14. Šifra 3721 Naknade građanima i kućanstvima u novcu – odnose se troškove konstrukcijske obnove (samoobnova) na adresama koje su u vlasništvu fizičkih osoba. Tijekom izvještajnog razdoblja prethodne godine ovakvih isplata nije bilo.
15. Šifra 3722 Naknade građanima i kućanstvima u naravi – odnose se na troškove obnove za usluge koje provodi Fond za obnovu na adresama koje su u vlasništvu fizičkih osoba. Obzirom na povećani intenzitet obnove tijekom izvještajnog razdoblja, povećani su i troškovi u odnosu na isto izvještajno razdoblje prethodne godine.
16. Šifra 3831 Ostali rashodi – obuhvaća rashode za isplaćene novčane pomoći za privremenu i nužnu zaštitu i popravak zgrada oštećenih potresom na području Grada Zagreba i Krapinsko-zagorske županije. Do povećanja u odnosu na prethodno razdoblje je došlo zbog zapremljenog većeg broja odluka o isplati predmetnih novčanih pomoći.
17. Šifra 4221 Uredska oprema i namještaj – u odnosu na isto izvještajno razdoblje prethodne godine rashodi su se u 2022. godini povećali zbog kupnje stolnih i prijenosnih računala.

BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI

Šifra 0443 Građevinarstvo – ukupni rashodi poslovanja i rashodi za nabavu nefinancijske imovine iznose 133.835.324,71 kn, a iskazani su u funkcijskoj klasifikaciji 0443 – Građevinarstvo.

BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA

Šifra 91512 Promjene u obujmu imovine - odnosi se na smanjenje obujma imovine za neotpisanu knjigovodstvenu vrijednost tri mobilna uređaja koja su otkupljena od strane tri djelatnika prilikom prekida radnog odnosa, a sukladno odredbama Pravilnika o korištenju službenih mobilnih telefona.

BILJEŠKE UZ IZVJEŠTAJ O OBVEZAMA

Šifra V006 Stanje obveza na kraju izvještajnog razdoblja – iznos od 5.710.954,18 kn u cijelosti se odnosi na nedospjele obveze koje su podmirene u siječnju 2023. godine.

Zagreb, 31. siječnja 2023. godine

Ravnateljica

Snežana Penović